**OBRAZLOŽENJE UZ IZVJEŠTAJ O IZVRŠENJU FINANCIJSKOG PLANA ZA I-VI 2025. GODINE STRUKOVNE ŠKOLE PULA**

**SAŽETAK DJELOKRUGA RADA:**

Strukovna škola Pula osnovana je s ciljem srednjoškolskog obrazovanja učenika za stjecanje srednje stručne spreme.

Strukovna škola Pula je osnovana je 01.09.1992. godine i to pod nazivom „Obrtnička škola Pula“, a 18.05.1993. naziv je promijenjen u „Strukovna škola Pula“.

Sjedište škole je u Puli, Zagrebačka 22, a djeluje na dvije lokacije:

Zgrada u ul. Zagrebačka 22 i u prizemlju stambenih zgrada u ulici Rizzijeva 28 i 30.

Škola obrazuje učenike u slijedećim obrazovnim sektorima:

1. Poljoprivreda, prehrana i veterina. Trogodišnja zanimanja: mesar JMO i pekar JMO, te četverogodišnja zanimanja: tehničar nutricionist;

2. Šumarstvo, prerada i obrada drva. Trogodišnja zanimanja: stolar JMO;

3. Osobne, usluge zaštite i druge usluge. Trogodišnja zanimanja: frizer JMO i četverogodišnja zanimanja: kozmetičar.

Ove školske godine upisano je 377 učenika koje je raspoređeno u 16 razrednih odjela.

U školi je zaposleno 57 redovnih djelatnika, dvije pomoćnice u nastavi, od čega je 1 pomoćnica u nastavi zaposlena u programu Mozaik 7.

Djelatnost škole ostvaruje se na temelju Nastavnog plana i programa, Školskog kurikuluma i Godišnjeg plana i programa rada, a u skladu s Zakonom o ustanovama, Zakonom o odgoju i obrazovanju u osnovnoj i srednjoj školi i Statutom škole.

**PRAVNA OSNOVA ZA DONOŠENJE IZVJEŠTAJA:**

Uputa Upravnog odjela za proračun i financije Istarske županije, KLASA/CLASSE: 400-08/25-01/15; URBROJ/N:PROT: 2163/1-07-01/1-25-1, od 23. srpnja 2025. godine, te

Pravilnik o polugodišnjem i godišnjem izvršenju Financijskog plana NN 85/23.

Opći dio polugodišnjeg izvještaja o izvršenju financijskog plana sadrži:

- Sažetak Računa prihoda i rashoda i Računa financiranja,

- Račun prihoda i rashoda i

- Račun financiranja.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka. Nadalje, Sažetak Računa prihoda i rashoda i Računa financiranja može sadržavati i podatke o:

* Prijenosu sredstava iz 2024. godine i podatke o prijenosu sredstava u sljedeće razdoblje (za proračunske i izvanproračunske korisnike državnog proračuna) odnosno podatke o
* -prenesenom manjku za prijenos u slijedeće razdoblje (za proračunske i izvanproračunske korisnike JLP(R)S).

Račun prihoda i rashoda i Račun financiranja u Općem dijelu polugodišnjeg izvještaja o izvršenju financijskog plana proračunskih korisnika sadrže iste izvještaje kao i polugodišnji izvještaj o izvršenju proračuna, dok se polugodišnji izvještaj o izvršenju financijskog plana izvanproračunskih korisnika razlikuje u tome što izvještaji o izvršenju financijskog plana ne sastavljaju prema proračunskim klasifikacijama izvori financiranja i funkcijska klasifikacija.

Posebni dio polugodišnjeg izvještaja o izvršenju financijskog plana iskazuje se po programskoj klasifikaciji i sadrži rashode i izdatke proračuna iskazane po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

U odnosu na izvještaje iz općeg dijela polugodišnjeg izvještaja o izvršenju financijskog plana za 2025. (razdoblje siječanj – lipanj 2025.), u izvještajima iz posebnog dijela ne iskazuju se podaci za izvještajno razdoblje prethodne godine (razdoblje siječanj – lipanj 2024.), već se prikazuju podaci o planu (izvorni plan ili rebalans i tekući plan) i izvršenje financijskog plana u izvještajnom razdoblju tekuće godine (razdoblje siječanj – lipanj 2025.) te se navodi indeks ostvarenja / izvršenja izvještajnog razdoblja u odnosu na plan (izvorni plan ili rebalans i tekući plan).

**OBRAZLOŽENJE OPĆEG DIJELA IZVJEŠTAJA:**

Financijski plan Strukovne škole Pula za 2025. godinu s projekcijama za 2026. i 2027. godinu donesen je na sjednici Školskog odbora dana 30. listopada 2024. godine. Prijedlog Prvih izmjena i dopuna Financijskog plana Strukovne škole Pula za 2025. godinu donesen je na sjednici Školskog odbora dana 04. ožujka 2025. godine.

Od ukupno ostvarenih sredstava za razdoblje I-VI 2024. godine ostvareno je prihoda u iznosu od 638.924,99 eur, a u periodu od I-VI 2025. godine ostvareno je 739.285,75 eur. Riječ je o 15,71% porasta prihoda u odnosu na ostvareno u istom izvještajnom razdoblju u odnosu na prethodnu godinu.

U istom razdoblju za I-VI protekle 2024. godine ostvareno je 640.228,83 eur rashoda poslovanja, a u istom razdoblju 2025. godine ostvareno je 844.742,54 eur rashoda. Riječ je o 31,94% povećanja rashoda u odnosu na isto razdoblje lani.

**OBRAZLOŽENJE OSTVARENJA PRIHODA I PRIMITAKA**

Od ukupno ostvarenih prihoda poslovanja u visini od 739.285,75 eur ostvareno je:

- prihoda poslovanja u visini od 739.285,75 eur, te

- prihoda od prodaje nefinancijske imovine u visini od 0,00eur.

**6 Prihodi poslovanja**

**63 Pomoći iz inozemstva i od subjekata unutar općeg proračuna**

**636 Pomoći proračunskim korisnicima iz proračuna koji im nije nadležan**

**6361 Tekuće pomoći proračunskim korisnicima iz proračuna koji im nije nadležan**

Ostvareni su prihodi u visini od 646.534,15 eur što je 12,57% povećanja u odnosu na isto razdoblje lani u periodu od I-VI 2024. godine. Riječ je o ostvarenim tekućim pomoćima od Ministarstva znanosti i obrazovanja za troškove zaposlenika (plaće, materijalna prava i stručno usavršavanje zaposlenih).

**64 Prihodi od imovine**

Prihodi od imovine su prihodi od kamata na depozite po viđenju odnosno sredstva na žiro računu. Ostvareno je 0,02 eur prihoda od kamata, dok u proteklom istom razdoblju lani nije ostvaren navedeni prihod.

**67 Prihodi iz nadležnog proračuna i od HZZO-a temeljem ugovornih obveza**

**671 Prihodi iz proračuna za financiranje redovne djelatnosti**

Riječ je o prihodima iz proračuna za financiranje redovne djelatnosti u ukupnom iznosu od 92.751,58 eur, što je u odnosu na isto razdoblje lani (63.373,66 eur) povećanje od 46,36%. Čine ih sljedeći prihodi:

**6711 Prihodi iz nadležnog proračuna za financiranje rashoda poslovanja**

Ukupan iznos prihoda u razdoblju od I-VI 2025. iznosi 76.254,08 eur, a u odnosu na isto razdoblje prošle godine riječ je o povećanju od 20,32%.

**6712 Prihodi iz nadležnog proračuna za financiranje rashoda za nabavu nefinancijske imovine**

Ukupan iznos navedenih prihoda je 16.497,50 eur, a u istom razdoblju protekle godine navedeni prihod nije ostvaren, odnosno iznosi 0,00 eur.

**OBRAZLOŽENJE OSTVARENJA RASHODA I IZDATAKA**

Ukupno ostvareni rashodi poslovanja za period od I-VI 2025. godine iznosi 844.742,54 eur, što je u odnosu na isto razdoblje 2024. godine (640.228,83 eur) povećanje od 31,94%.

**3 Rashodi poslovanja**

U razdoblju od I-VI 2025. godine ostvareno je 828.245,04 eur rashoda što je u odnosu na isto razdoblje protekle 2024. godine (640.228,83 eur) povećanje od 29,37%.

**31 Rashodi za zaposlene**

Veliki postotak rashoda poslovanja otpada na rashode za zaposlene. Riječ je o iznosu od 770.773,89 eur, što je u odnosu na prošlu godinu (586.568,72 eur) povećanje od 31,40%.

**311 Plaće**

Rashodi poslovanja koji se odnose na plaće zaposlenih u razdoblju od I-VI 2025. iznose 640.292,39 eur, što je u odnosu na prošlu godinu (484.778,59 eur) povećanje za 32,08%.Čine ih:

**3111 Plaće za redovan rad**

**3113 Plaće za prekovremeni rad**

**312 Ostali rashodi za zaposlene**

Ostali rashodi za zaposlene ostvareni su u iznosu od 27.568,35 eur što je u odnosu na isto razdoblje lani (21.801,61 eur) povećanje od 26,45%.

**313 Doprinosi na plaće**

U razdoblju od I-VI 2025. godine ostvareno je 102.913,15 eur navedenih rashoda što je u odnosu na isto razdoblje 2024. godine (79.988,52 eur) povećanje od 28,66%.

**32 Materijalni rashodi**

Materijalni rashodi ostvareni su u iznosu od 56.108,59 eur, dok su za prvih šest mjeseci 2024. godine iznosili 53.100,73 eur što je 5,66% povećanje u odnosu na isto razdoblje lani za istoimene rashode. Obuhvaćaju naknade troškova zaposlenicima, rashode za materijal i energiju, rashode za usluge, naknade troškova osobama izvan radnog odnosa.

**34 Financijski rashodi**

Financijski rashodi ostvareni su u ukupnom iznosu od 219,56 eur što je smanjenje u odnosu na isto razdoblje lani (245,38 eur) za 10,52%. Navedeni rashodi odnose se na rashode za bankarske usluge i usluge platnog prometa.

**38 Ostali rashodi**

Ostali rashodi odnose se na tekuće donacije u novcu u iznosu od 1.143,00 eur za menstrualne i higijenske potrepštine učenica.

**4 Rashodi za nabavu nefinancijske imovine**

**45 Rashodi za dodatna ulaganja na nefinancijskoj imovini**

**451 Dodatna ulaganja na građevinskim objektima**

**4511 Dodatna ulaganja na građevinskim objektima**

Riječ je o rashodima u iznosu od 16.497,50 eur, a odnose se na rashod za nabavu klima uređaja u prostorijama praktikuma u suterenu Strukovne škole Pula na lokaciji Zagrebačka 22. Taj rashod nije ostvaren u prošloj 2024. godini.

**OBRAZLOŽENJE PRENESENOG VIŠKA PRETHODNIH GODINA**

Višak prihoda i primitaka raspoloživ u sljedećem razdoblju u iznosu od 910,23 eur na kontu 922 poslužiti će za pokrivanje tekućih obveza u poslovanju Škole u razdoblju od 01.01.2025. do 31.12.2025. godine.

**OBRAZLOŽENJE POSEBNOG DIJELA IZVJEŠTAJA:**

**PROGRAM 2201: REDOVNA DJELATNOST ŠKOLE**

**Obrazloženje programa**

Program škole je srednjoškolsko obrazovanje učenika tj. stjecanje kvalifikacije za zanimanje koje je pojedini učenik odabrao u skladu s propisanim nastavnim planovima i programima od strane Ministarstva znanosti i obrazovanja.

Osnovni cilj programa je optimalno funkcioniranje rada škole tj. stvaranje svih potrebnih uvjeta za njegovo nesmetano funkcioniranje i to temeljem sljedećeg: osiguravanje sredstava za rad i održavanje škole, brigu o edukaciji zaposlenika za što bolje odvijanje nastavnog i ostalih procesa u školi, brigu o prostoru i uvjetima boravka u školi, brigu o zdravlju zaposlenika, brigu o osposobljenosti učenika za obavljanje praktične nastave i brigu o pravovremenim isplatama plaća, prijevoza i ostalih materijalnih prava zaposlenika.

Uz dodatne edukacije potrebno je upoznati učenike i sa sadržajima koji nisu obuhvaćeni redovnim programom kao što su razna online predavanja u koje su uključeni svi zaposlenici škole.

Program se provodi pomoću više aktivnosti:

A 220101 Materijalni rashodi SŠ po kriterijima

A 220102 Materijalni rashodi po stvarnom trošku

A 220103 Materijalni rashodi SŠ – drugi izvori

A 220104 Plaće i drugi rashodi za zaposlene srednjih škola

**Zakonske i druge podloge na kojima se zasniva program**

- Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13,152/14, 7/17, 68/18, 98/19 64/20, 151/22, 155/23, 156/23),

- Statut Strukovne škole Pula,

- Zakon o lokalnoj i područnoj (regionalnoj) samoupravi,

- Temeljni kolektivni ugovor za službenike i namještenike,

- Kolektivni ugovor za zaposlenike u srednjoškolskim ustanovama,

- Odluka IŽ o kriterijima, mjerilima i načinu financiranja decentraliziranih funkcija srednjih škola i učeničkih domova za 2025. godinu.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za provođenje programa dolaze iz više izvora. Osnivač osigurava sredstva za provođenje aktivnosti:

**A 220101 Materijalni rashodi SŠ po kriterijima**

ostvareni su u skladu s Odlukom o kriterijima i mjerilima i načinu financiranja decentraliziranih funkcija srednjih škola i učeničkih domova za 2025. godinu i to po kriterijima: broj razrednih odjela, broj učenika i fiksni iznos po učeniku za sredstva za izvođenje praktične nastave u školi.

A 220102 Materijalni rashodi po stvarnom trošku ostvareni su u visini, od strane škole poslanih zahtjeva za doznaku sredstava o stvarno ostvarenim troškovima i to za energente, prijevoz i osiguranje.

Aktivnost A 220103 Materijalni rashodi SŠ - drugi izvori financirani su iz posebnih prihoda koje škola ostvari.

Aktivnost A 220104 Plaće i drugi rashodi za zaposlene srednjih škola financira se iz MZO i tako da se obračuni provode direktno u sustavu COP-a koji ima kontrolu nad svim izvršenim isplatama.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Aktivnosti programa se uspješno provode.

**PROGRAM 2301: PROGRAMI OBRAZOVANJA IZNAD STANDARDA**

**Obrazloženje programa**

Ovaj program obuhvaća aktivnosti koje se ne financiraju iz decentraliziranih sredstava nego se za njihovo provođenje sredstva osiguravaju u proračunu iz izvora nenamjenska sredstva.

Sastavni dio programa su aktivnosti:

A 230101 Materijalni troškovi iznad standarda

A 230102 Županijska natjecanja

A 230104 Pomoćnici u nastavi

A 230184 Zavičajna nastava.

Temeljem Aktivnosti A 230101 cilj je osigurati sredstva za opskrbu energentima u visini koja prelazi prihode iz decentraliziranih sredstava, a sve to zbog povećanja cijene energenata.

Aktivnost 230102 Županijska natjecanja je koja je otvorena u cilju ostvarenja budućih primitaka ukoliko se ukaže potreba za tom aktivnošću.

Aktivnost A 230104 Pomoćnici u nastavi odnosi se na plaće zaposlenika pomoćnika u nastavi za redovan rad, prekovremeni rad, ostale rashode za zaposlene, doprinos za obvezno zdravstveno osiguranje, naknade za prijevoz.

Cilj programa temeljem Aktivnosti A230184 Zavičajna nastava jest upoznavanje učenika s okružjem u kojem žive u odnosu na povijest Istre, putem različitih pristupa toj temi kako bi se očuvalo regionalno bogatstvo i regionalna posebnost istarskog kraja. Ove školske godine nastavljeno je s provedbom programa Zavičajne nastave.

**Zakonske i druge podloge na kojima se zasniva program**

Javni poziv za sudjelovanje u projektu institucionalizacija Zavičajne nastave i II izmjene i dopune proračuna IŽ.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Visina sredstava je 1.600,00 eur za provođenje Aktivnosti Zavičajna nastava i

1.951,00 eur za financiranje povećanih rashoda za energente, koji se inače pokrivaju na teret aktivnosti A220102 Rashodi po stvarnom trošku iz sredstava decentralizacije. Pomoćnici u nastavi A 230104 iznosi ukupno 22.454,32eur.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Aktivnost Materijalni rashodi iznad standarda realizirana je iz nenamjenskih sredstava osnivača, a dio iz Materijalnih troškova iznad standarda u iznosu za kojim se pokazala potreba.

U okviru ovog programa je Aktivnost Pomoćnici u nastavi za isplatu plaća i ostalih materijalnih prava zaposlene pomoćnice.

Aktivnost Zavičajna nastava protekle godine je provedena, a u odnosu na plan ostvaren je 100%.

**PROGRAM 2302: PROGRAMI OBRAZOVANJA IZNAD STANDARDA**

**Obrazloženje programa**

Program se odnosi na Aktivnost A 230209 Menstrualne higijenske potrepštine ostvaren u iznosu od 1.143,00 eur pri čemu su nabavljene menstrualne higijenske potrepštine za učenice, te će nakon što račun bude isporučen, biti podnesen izvještaj o realiziranim sredstvima za tu namjenu.

Aktivnost 230213 Fakultativni program: Škola i zajednica

Aktivnost 230214 Izmjena naziva škola (dvojezičnost)

Aktivnost 230219 Uzorkovanje vode i izrada procjene rizika vodovodne mreže

**Zakonske i druge podloge na kojima se zasniva program**

Zahtjev za odobravanjem sredstava odobrava Ministarstvo rada, mirovinskog sustava, obitelji i socijalne politike za Aktivnost 230209.

Istarska županije, kojeg zastupa župan Boris Miletić regulirali su međusobna prava i obveze Ugovorom radi financiranja nastavnog predmeta Škola i zajednica – ŠiZ, vezano uz Aktivnost 230213, a temeljem Zaključka Župana Istarske županije Klasa: 602-03/24-02/197, Urbroj: 2163-05/18-24-3 od 09. listopada 2024. godine.

Vezano uz Aktivnost A 230291 Uzorkovanje vode i izrada procjene rizika vodovodne mreže, odnosi se na ponudu Nastavnog zavoda za javno zdravstvo Istarske županije, Službe za zdravstvenu ekologiju, Odjela za zaštitu i unapređenje okoliša, za kontrolu parametara kućne vodoopskrbne mreže potrošača broj PON\_O-235/24 od 07. listopada 2024. godine.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, a prema projekcijama utroška higijenskih sredstava u protekloj 2024. godini za aktivnost 230290.

Vezano uz aktivnost 230213 škola se obvezuje provoditi nastavni predmet ŠiZ kao fakultativni nastavni predmet u fondu od ukupno 70 sati tijekom školske 2024./2025. godine, a sukladno kurikulumu koji su koncipirali Centar za studije mira i konflikata Sveučilišta u Rijeci, Prva riječka hrvatska gimnazija te Institut za društvena istraživanja u Zagrebu.

Vezano uz aktivnost A 230219 Uzorkovanje vode i izrada procjene rizika vodovodne mreže, riječ je o funkcijskoj klasifikaciji Istraživanje i razvoj zdravstva, ekonomskoj klasifikaciji komunalne usluge. Temeljem navedenog, Nastavni zavod za javno zdravstvo Istarske županije provodi analizu vode za ljudsku potrošnju na legionellu i olovo.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za realizaciju programa za aktivnost A 230209 Menstrualne higijenske potrepštine osigurana su od strane Ministarstva rada, mirovinskog sustava, obitelji i socijalne politike, te su u odobrenom iznosu doznačena na žiro-račun škole uz uvjet da se ista i potroše za prethodno spomenutu namjenu te podnese izvještaj o stvarnom trošku s dokazima o nastalim troškovima.

Sredstva za realizaciju programa za aktivnost A 230213 Fakultativni program: Škola i zajednica doznačena su na račun škole, te u skladu s Ugovorom o financiranju predmeta Škola i zajednica – ŠiZ djelomično realizirana.

Sredstva za realizaciju aktivnosti A 230219 Uzorkovanje vode i izrada procjene rizika vodovodne mreže osigurana su u iznosu od 535,61 iz izvora nenamjene, a djelomično utrošena.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini u odnosu na plan**

Vezano uz Aktivnost A 230209 Menstrualne higijenske potrepštine, sredstva su doznačena na račun u iznosu od 1.143,00 eur, te je nakon pregleda poslanih ponuda Školi odlučeno za dobavljača kojem je poslana narudžbenica o nabavi robe. Higijenske potrepštine su dostavljene na adresu škole u ovom mjesecu u dva navrata, te potpisane otpremnice. Nakon što dobavljač ispostavi fakturu, pristupiti će se plaćanju u navedenom iznosu, te sva potrebna dokumentacija proslijediti u Istarsku Županiju na uvid kako bi se dokazala nabava higijenskih sredstava i utrošak novčanih sredstava isključivo doznačenih za tu namjenu.

Vezano uz Aktivnost 230213 Fakultativni program: Škola i zajednica, sredstva su nakon poslanog zahtjeva doznačena na račun škole u iznosu od 970,00 eur. Od tog iznosa 670,00 eur su materijalni troškovi programa, dok se 300,00 eur odnosilo na tradicionalan višednevni susret nastavnika/ca koji su sudjelovali u programu na otoku Cresu. S obzirom da nastavnik Strukovne škole Pula nije otišao na otok Cres, sredstva su prema uputama iz Istarske županije vraćena, a sredstva materijalnih troškova će biti utrošena u cijelosti o čemu će se podnijeti izvještaj.

Vezano uz Aktivnost A 230219 Uzorkovanje vode i izrada procjene rizika vodovodne mreže u siječnju 2025. godine provedena je kontrola parametara kućne vodoopskrbne mreže na legionellu pneumophila i olovo, te je ispostavljen račun za navedenu uslugu, koji je i podmiren u veljači 2025.

**PROGRAM 2402: INVESTICIJSKO ODRŽAVANJE SREDNJIH ŠKOLA**

**Obrazloženje programa**

Program se odnosi na: redovno održavanje zgrada i kvarova koji se tijekom godine jave, a ugrožavaju sigurnost u školi i održavanje nastave, u skladu s mogućnostima i ulaganje u poboljšanje uvjeta rada. Program se provodi temeljem aktivnosti A 240201 Investicijsko održavanje SŠ - minimalni standard.

Cilj programa je otkloniti kvarove i izvršiti popravke radi izbjegavanja nastanka nezgoda i šteta koje oni mogu prouzročiti. Postavljanjem kvalitetne stolarije poboljšavanje uvjeta rada u prostorima i smanjivanje troškova energenata. Renoviranjem sanitarija u školi poboljšati higijenske uvjete.

**Zakonske i druge podloge na kojima se zasniva program**

Zahtjev za odobravanje sredstava za hitne intervencije i Odluka o financiranju hitnih intervencija iz proračuna Istarske županije i II Izmjene i dopune proračuna IŽ.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za realizaciju ovog programa osigurana su u proračunu Istarske županije i to iz sredstava decentralizacije i iz nenamjenskih prihoda osnivača

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini u odnosu na plan**

Riječ je o odobrenom iznosu za usluge tekućeg i investicijskog održavanja u iznosu od 21.533,15 eur za tu namjenu.

**PROGRAM 2404: KAPITALNA ULAGANJA U SREDNJE ŠKOLE**

**Obrazloženje programa**

Program se odnosi na Aktivnost K240420 Društveni centar Pula financiran iz decentraliziranih sredstva. Program je usmjeren na dodatna ulaganja u građevinske objekte u skladu s potrebama Škole. Cilj programa je omogućiti redovan rad Škole prema potrebama u cilju neometanog redovnog odvijanja nastave prema potrebama i kapacitetima ustanove.

**Zakonske i druge podloge na kojim se zasniva program**

Statut Strukovne škole Pula KLASA: 003-05/19-01/2, URBROJ: 2168-20-19-2 od 21.05.2019. godine, I Izmjene i dopune plana za 2025. godinu.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za realizaciju ovog programa osigurana su iz decentraliziranih sredstava za kapitalna ulaganja.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini u odnosu na plan**

Riječ je o planiranom iznosu od 20.000,00 eur. Odobren je i realiziran iznos za kapitalno ulaganje – dodatna ulaganja na građevinskim objektima u ukupnom iznosu od 16.497,50eur za nabavu klima uređaja u prostorijama praktikuma u suterenu Strukovne škole Pula na lokaciji Zagrebačka 22. Za navedeno ulaganje proveden je postupak jednostavne nabave, te je između dva ponuditelja odabran povoljniji dobavljač, tvrtka Navi Coop d.o.o. Ugovor je potpisan dana 10. ožujka 2025. godine, KL: 406-03/25-01/1, URBBR: 2163-5-7-9. Tvrtka je izvršila unaprijed Ugovorom definirane radove, te je ispostavljen e-račun dobavljača 18.04.2025. godine u gore navedenom iznosu. Račun je podmiren unutar valute 15. svibnja 2025. godine.

**POGRAM 2406: OPREMANJE U SREDNJIM ŠKOLAMA**

**Obrazloženje programa**

Program je usmjeren na opremanje škole potrebnom opremom u skladu s potrebama koje se tijekom godine jave kako u nastavi tako i u ostalim službama u školi.

Cilj programa je omogućiti redovan rad a u rad uključiti i moderne tehnologije, kao i opremanje knjižnice novim sadržajima potrebnim za redovno odvijanje nastave.

Program se provodi temeljem Aktivnosti K240604 Opremanje kabineta.

**Zakonske i druge podloge na kojim se zasniva program**

Statut Strukovne škole Pula KLASA:003-05/19-01/2 URBROJ: 2168-20-19-2 od 21.05.2019. godine, I Izmjene i dopune plana za 2025. godinu, Odluka MZO o raspodjeli sredstava za opremanje kabineta u 2025. godini.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za realizaciju ovog programa osigurana su iz nenamjenskih prihoda i primitaka.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini u odnosu na plan.**

Riječ je o rashodima za nabavu proizvedene dugotrajne imovine u odobrenom iznosu od 420,00eur za opremanje kabineta za potrebe knjiga, umjetničkih djela i ostalih izložbenih vrijednosti.

**PROGRAM 9220 MOZAIK 7**

**Obrazloženje projekta**

Programom Mozaik 7 pružena je mogućnost da se učenicima sa zdravstvenim poteškoćama, ukoliko pohađaju Strukovnu školu, osigura pomoć i to na način da im se dodijeli pomoćnik u nastavi. Program se provodi temeljem Aktivnosti T922001 Provedba projekta Mozaik 7. Cilj projekta je osigurati učenicima s poteškoćama pomoć u svladavanju školskog gradiva i drugih zadataka, a u 2025. godini je zaposlena jedna pomoćnica u nastavi.

**Zakonske i druge podloge na kojima se zasniva projekt**

Javni poziv u skladu s uputama nositelja projekta. I izmjene i dopune proračuna Istarske županije za 2025. godinu.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa Zakonom o odgoju i obrazovanju u SŠ. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje projekta**

Sredstva za realizaciju projekta osiguranja su iz dva izvora: iz nenamjenskih prihoda i primitaka te Europske unije.

**Izvještaj o postignutim ciljevima i rezultatima projekta temeljenim na pokazateljima uspješnosti u prethodnoj godini u odnosu na plan**

Ovim je programom iz izvora nenamjenski prihodi i primici planirano 9.120,00 eur, a realizirano 8.845,53 eur, dok je iz izvora pomoći EU odobreno 13.680,00 eur, a realizirano 3.382,27 eur. Riječ je o plaći i ostalim materijalnim pravima zaposlenice zaposlene kao pomoćnica u nastavi učeniku s poteškoćama.

KLASA: 400-02/25-01/4 Ravnatelj:

URBROJ: 2163-5-7-2

Pula, 31.07.2024. I. Bebek, dipl. ing.